

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće Općine Vidovec**

KLASA: 021-05/14-01/09

URBROJ: 2186/10-01/1-14-02

Vidovec, 28.11.2014.

**Z A P I S N I K**

**sa 12. sjednice Općinskog vijeća Općine Vidovec, održane dana 28. studenog 2014. godine, ( petak ) u prostorijama Općine Vidovec**

**Sjednica je započela u 19,00 sati.**

Predsjednik Općinskog vijeća Općine Vidovec Zdravko Pizek otvorio je 12. sjednicu Općinskog vijeća Općine Vidovec, pozdravio je sve članove Općinskog vijeća, načelnika Općine Vidovec Brunu Hranić, zamjenicu načelnika Dubravku Rog i djelatnice Jedinstvenog upravnog odjela Općine Vidovec, predstavnike medija kao i predstavnika Laburista gospodina Pavla Čurića.

**UTVRĐIVANJE KVORUMA ČLANOVA OPĆINSKOG VIJEĆA :**

Prije nego se krenulo sa dnevnim redom, predsjednik Općinskog vijeća Zdravko Pizek utvrdio je da je sjednici prisutno 10 članova od izabranih 15 članova Općinskog vijeća Općine Vidovec, te konstatirao da kvorum postoji i može se nastaviti sa daljnjim tijekom sjednice Općinskog vijeća te da će sve donijete odluke biti pravovaljane.

**PRISUTNI ČLANOVI OPĆINSKOG VIJEĆA** :

Martina Bistrović, Sanja Pomper, Zdravko Pizek, Ivan Kliček, Ivan Benček, Dubravko Zavrtnik, Marijo Serini, Hrvoje Hosni, Nadica Cafuk, Srećko Županić, Nikola Pozder

**SJEDNICI NISU PRISUSTVOVALI ČLANOVI OPĆINSKOG VIJEĆA** : Ivan Kušćar (telefonski opravdao izostanak), Damir Hosni, Krunoslav Puček i Ivica Papec

**PREDSJEDATELJ** : Zdravko Pizek

**OSTALI PRISUTNI** :

Općinski načelnik Bruno Hranić, zamjenica načelnika Dubravka Rog, pročelnica JUO Općine Vidovec Petra Rogina, adm.tajnica Andreja Peharda i Martina Kliček viša stručna suradnica za komunalno gospodarstvo.

**USVAJANJE ZAPISNIKA SA 11. SJEDNICE OPĆINSKOG VIJEĆA OPĆINE VIDOVEC održane dana 26. rujna 2014. godine.**

Predsjednik Općinskog vijeća Zdravko Pizek iznio je :

„Svi ste dobili zapisnik sa prethodno održane 11. sjednice Općinskog vijeća pa Vas molim da li ima primjedbe na zapisnik“.

Primjedbe na zapisnik sa 11. sjednice Općinskog vijeća Općine Vidovec nisu podnijete. Predsjednik Općinskog vijeća Zdravko Pizek zapisnik sa 11. sjednice Općinskog vijeća Općine Vidovec stavio je na glasovanje.

Tko je za : 10 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je zapisnik sa 11. sjednice Općinskog vijeća Općine Vidovec usvojeni jednoglasno sa 10 glasova od 10 prisutnih članova Općinskog vijeća.**

Nakon glasovanja predsjednik Općinskog vijeća Zdravko Pizek objasnio je gospodinu Pavlu Čuriću da on nije član Općinskog vijeća i da nema pravo sudjelovati u glasovanju.

**UTVRĐIVANJE DNEVNOG REDA ZA 12. SJEDNICU OPĆINSKOG VIJEĆA OPĆINE VIDOVEC**

Predsjednik Općinskog vijeća Zdravko Pizek pročitao je prijedlog dnevnog reda za 12. sjednicu Općinskog vijeća Općine Vidovec, a koji glasi ;

**D N E V N I R E D**

1. Prijedlog 2. Izmjena i dopuna Proračuna Općine Vidovec za 2014. godinu,
2. Prijedlog 2. Izmjene i dopune Plana razvojnih programa Općine Vidovec

za razdoblje od 2014. do 2016. godine,

1. Prijedlog 2. Izmjene i dopune godišnjeg programa održavanja komunalne infrastrukture na području općine Vidovec za 2014. godinu,
2. Prijedlog 2. Izmjene i dopune Programa gradnje objekata i uređaja komunalne infrastrukture na području općine Vidovec za 2014. godinu,
3. Prijedlog 2. Izmjene i dopune Programa javnih potreba u društvenim djelatnostima Općine Vidovec za 2014. godinu,
4. Prijedlog Proračuna Općine Vidovec za 2015. godinu,
5. Prijedlog Projekcija Proračuna za 2016. i 2017. godinu,
6. Prijedlog Plana razvojnih programa Općine Vidovec za razdoblje od 2015. do 2017. godine,
7. Prijedlog Odluke o izvršavanju Proračuna Općine Vidovec za 2015. godinu,
8. Prijedlog programa održavanja komunalne infrastrukture na području općine Vidovec za 2015. godinu,
9. Prijedlog programa gradnje objekata i uređaja komunalne infrastrukture na području općine Vidovec za 2015. godinu,
10. Prijedlog programa javnih potreba u društvenim djelatnostima Općine Vidovec za 2015. godinu,
11. Prijedlog 1. Izmjene i dopune financijskog plana Dječjeg vrtića „Škrinjica“ za 2014. godinu,
12. Prijedlog Financijskog plana Dječjeg vrtića „Škrinjica“ za 2015. godinu,
13. Prijedlog Projekcija financijskog plana Dječjeg vrtića „Škrinjica“ za 2016. i 2017. godinu,
14. Prijedlog Odluke o odabiru osobe kojoj će se povjeriti obavljanje komunalne djelatnosti čišćenja snijega na području Općine Vidovec na temelju ugovora
15. Razno.

*U tijeku čitanja prijedloga dnevnog reda sjednici je pristupio član Vijeća Nikola Pozder u 19:07 sati te se ispričao zbog kašnjenja.*

*Predsjednik Općinskog vijeća Zdravko Pizek konstatirao je da je sjednici prisutno ukupno 11 članova Vijeća, a nakon toga upitao članove Vijeća da li imaju primjedbu ili dopunu na predloženi dnevni red.*

Član Vijeća Srećko Županić :

„Imam dopunu na dnevni red. Mislim da je sigurno greška jer gospodin načelnik je nama obećao da će se sa izborima održati i izbori za mjesne odbore pa pošto je tu i Proračun Općine za iduću godinu i unutra ima stavka za mjesne odbore, a znamo da naši mjesni odbori su van snage već nekoliko godina, ja bi stavio tu točku izbori za mjesne odbore, da se usklade sa izborima za predsjednika Republike, kao što je bilo i obećano.“

Općinski načelnik Bruno Hranić :

„Bilo je rečeno da bi se tako napravilo, no međutim Općinsko vijeće Općine Vidovec odlučuje o raspisivanju izbora za mjesne odbore i mišljenja sam da je prekratki rok da se sve pripremi. Mišljenja sam da se ide sa izborima za mjesne odbore sa parlamentarnim izborima ali o tome će Općinsko vijeće donijeti odluku“.

Predsjednik Općinskog vijeća Zdravko Pizek upitao je članove Vijeća : „ Da li ima još netko prijedlog za izmjenu ili dopunu dnevnog reda, a ako nema dajem na glasovanje, prijedlog kakav sam ja pročitao znači kakav stoji u pozivu „?

Tko je za : 9 članova Vijeća

Tko je protiv : 1član Vijeća

Ima li suzdržanih : 1član Vijeća

**Predsjednik Općinskog vijeća Zdravko Pizek konstatirao je da je usvojeni dnevni red za 12. sjednicu Općinskog vijeća sa 9 glasova od 11 prisutnih članova Vijeća.**

**Nakon toga predsjednik Općinskog vijeća Zdravko Pizek stavio je na glasovanje i prijedlog koji je predlagao član Vijeća Srećko Županić.**

Tko je za : 1 član Vijeća

Tko je protiv: 9 članova Vijeća

Ima li suzdržanih : 1 član Vijeća

**Predsjednik Općinskog vijeća Zdravko Pizek konstatirao je da prijedlog nije usvojeni te da će se raditi po dnevnom redu koji je usvojeni.**

**Točka 1.**

**Prijedlog 2. Izmjena i dopuna Proračuna Općine Vidovec za 2014. godinu**

Načelnik Bruno Hranić ukratko je obrazložio prihode i rashode koji su iskazani u tabelarnom prikazu koji su zaprimili svi članovi Vijeća te zamolio da ukoliko ima pitanja da se može dati dodatno obrazloženje.

Predsjednik Općinskog vijeća Zdravko Pizek otvorio je raspravu.

Članica Općinskog vijeća Nadica Cafuk najprije se kratko osvrnula na prijedlog 2. Izmjene i dopune Proračuna, a zatim iznijela prijedlog, a ujedno i zamolbu prema općinskom načelniku i prema Vijeću :

„Naime prema odredbama Zakona o održivoj uporabi pesticida sve osobe koje na bilo koji način rukovode ili rade sa tim pesticidima, potrebne su izvršiti edukaciju za uporabu tih pesticida pa je stoga Udruga „Zeljara“ sa Savjetodavnom službom pokrenula inicijativu i dogovor oko održavanja te edukacije. Cijena edukacije je 300 kuna, 50,00 kuna su troškovi ispita i 40,00 kuna je dobivanje iskaznice. Na Udrugu su dolazile svakakve ponude sa različitom cijenom od 600,00 kuna, no sa Savjetodavnom službom je dogovoreno da je cijena 300,00 kuna.

U proračunu je za Udrugu „Zaljara“ bilo namijenjeno 18.000,00 kuna kao sredstva za podmirenje troškova kontrole Varaždinskog zelja i bilo je dogovoreno da Općina sufinancira sa 8.000,00 kuna, a 10.000,00 kuna je pripomogla Županija Varaždinska. Znači od planiranih 18.000,00 kuna 10.000,00 kuna je ostalo na tom kontu za „Zeljare“ . Vidim da je ovim izmjenama u planu da se ta sredstva skinu pa bi apelirala i zamolila načelnika da iznađe mogućnost i da barem sufinancira, ako ne i isfinancira tu edukaciju, barem u jednom dijelu da se sudjeluje novčano u edukaciji“.

Načelnik Bruno Hranić :

„Što se tiče samog seminara za uporabu pesticida osobno sam kontaktirao sa Pučko otvorenim učilištem u Varaždinu, obratile su nam se i druge institucije koje se time bave i date su sve općinske prostorije i društveni domovi na raspolaganje. Općina će se uključiti financijskom potporom, ali mišljenja sam da se prvo mora vidjeti koliko će biti polaznika pa će se retroaktivno na osnovu popisa broja polaznika osigurati sredstva rebalansom proračuna za sljedeću godinu za sve koji će se javiti, a ne samo za članove unutar Udruge. Isti sistem primjenjuje se i kod sufinanciranja osiguranja usjeva“.

Predsjednik Općinskog vijeća Zdravko Pizek:

„Stavljam na glasovanje prijedlog da se prema popisu polaznika edukacije održive uporabe pesticida financijski retroaktivno pripomogne, te da se rebalansom proračuna za sljedeću godinu osiguraju sredstva.

Tko je za : 11 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je takav prijedlog usvojeni jednoglasno.**

Nakon toga, predsjednik Općinskog vijeća Zdravko Pizek stavio je prijedlog 2. Izmjena i dopuna Proračuna Općine Vidovec za 2014. godinu na glasovanje.

Tko je za : 8 članova Vijeća

Tko je protiv : 0

Ima li suzdržanih : 3 člana Vijeća

**Predsjednik Općinskog vijeća Zdravko Pizek konstatirao je da su 2. Izmjene i dopune Proračuna Općine Vidovec za 2014. godinu usvojene sa 8 glasova od 11 prisutnih članova Općinskog vijeća.**

**Točka 2.**

**Prijedlog 2. Izmjene i dopune Plana razvojnih programa Općine Vidovec**

**za razdoblje od 2014. do 2016. godine**

**Točka 3.**

**Prijedlog 2. Izmjene i dopune godišnjeg programa održavanja komunalne infrastrukture na području općine Vidovec za 2014. godinu**

**Točka 4.**

**Prijedlog 2. Izmjene i dopune Programa gradnje objekata i uređaja komunalne infrastrukture na području općine Vidovec za 2014. godinu**

**Točka 5.**

**Prijedlog 2. Izmjene i dopune Programa javnih potreba u društvenim djelatnostima Općine Vidovec za 2014. godinu**

Predsjednik Općinskog vijeća Zdravko Pizekpredložio je da se Točke dnevnog reda, redom od druge do pete objedine i tako glasuje, te upitao tko je za takav prijedlog ?

Tko je za : 11 članova Vijeća

Tko je protiv : 0

Ima li suzdržanih : 0

Nakon glasovanja predsjednik Općinskog vijeća Zdravko Pizek konstatirao je da je prijedlog usvojeni te pročitao točke, a zatim otvorio raspravu :

Točka 2. Prijedlog 2. Izmjene i dopune Plana razvojnih programa Općine Vidovec za razdoblje od 2014. do 2016. godine

Točka 3. Prijedlog 2. Izmjene i dopune godišnjeg programa održavanja komunalne infrastrukture na području općine Vidovec za 2014. godinu

Točka 4. Prijedlog 2. Izmjene i dopune Programa gradnje objekata i uređaja komunalne infrastrukture na području općine Vidovec za 2014. godinu

Točka 5. Prijedlog 2. Izmjene i dopune Programa javnih potreba u društvenim djelatnostima Općine Vidovec za 2014. godinu

Načelnik Bruno Hranić :

„Samo kratko obrazloženje, svi Planovi i Programi odnose se po pojedinim područjima, a vezani su uz Izmjene i dopune Proračuna. Ukoliko postoji potreba za dodatnim objašnjenjem može se pojasniti“.

Predsjednik Općinskog vijeća Zdravko Pizek stavio je prijedloge od Točke 2. do Točke 5. na glasovanje :

Tko je za : 8 članova Vijeća

Tko je protiv : 0

Ima li suzdržanih : 3

**Predsjednik Općinskog vijeća Zdravko Pizek konstatirao je da su 2. Izmjene i dopune Plana razvojnih programa Općine Vidovec za razdoblje od 2014. do 2016. godine zatim 2. Izmjene i dopune godišnjeg programa održavanja komunalne infrastrukture na području općine Vidovec za 2014. godinu, 2. Izmjene i dopune Programa gradnje objekata i uređaja komunalne infrastrukture na području općine Vidovec za 2014. godinu i 2. Izmjene i dopune Programa javnih potreba u društvenim djelatnostima Općine Vidovec za 2014. godinu usvojene sa 8 glasova od 11 prisutnih članova Općinskog vijeća.**

**Točka 6.**

**Prijedlog Proračuna Općine Vidovec za 2015. godinu**

Načelnik Bruno Hranić podnio je prijedlog Proračuna Općine Vidovec za 2015. godinu u iznosu od 8.629.530,00 kuna, a koji su svi članovi Općinskog vijeća zaprimili u skladu sa zakonskim rokovima.

Predsjednik Općinskog vijeća Zdravko Pizek otvorio je raspravu.

U raspravi pitanja su postavili članovi Vijeća : Srećko Županić, Nikola Pozder

Članica Vijeća Nadica Cafuk uz postavljena pitanja iznijela je :

„Predlažem da se konto 381152 Tekuće donacije u novcu – NK Budućnost – sanacija objekta za što je predviđeno 30.000,00 kuna i konto 381154 Tekuće donacije u novcu – NK Nedeljanec - sanacija objekta za što je predviđeno 70.000,00 kuna izjednače.

Predlažem da se taj iznos od 100.000,00 kuna izjednači, znači 50.000,00 kuna za NK Budućnost i 50.000,00 za NK Nedeljanec, jer niže imamo još jedan iznos za NK Nedeljanec za kupnju zemljišta“.

Odgovore na postavljena pitanja podnijeli su : Načelnik Bruno Hranić i Martina Kliček viša stručna suradnica za komunalno gospodarstvo.

Član Vijeća Dubravko Zavrtnik :

„Imam prijedlog da se iz stavke Ostale udruge prebaci 5.000,00 kuna na stavku Tekuće donacije-Udruga hrvatskih branitelja.

Također predlažem da se pokuša na neki način izraditi strategija kako bi se pomoglo našim ljudima koji prodaju svoje poljoprivredne proizvode uz cestu.

Moj je prijedlog da se iz stavke Ostali nespomenuti rashodi poslovanja-promocija Općine Vidovec izdvoji 20.000,00 kuna za izradu suncobrana, te da se na neki način pokušamo povezati sa Turističkom zajednicom da se izradi jednolično prepoznatljiv suncobran i da kroz neke edukacije i tečajeve i ti ljudi dobe certifikate za poljoprivrednu proizvodnju.

Predlažem, da ukoliko bi se išlo u taj projekt tokom godine, da se poveća iznos za 5.000,00 kuna u stavci dotacije iz državnog proračuna i dotacije iz Županije“.

U raspravi sudjelovali su : Načelnik Bruno Hranić, Marijo Serini, Nikola Pozder

Nakon rasprave načelnik Bruno Hranić očitovao se o iznijetim prijedlozima člana Vijeća Dubravka Zavrtnik :

„Slažem se sa prijedlogom da se sredstva od 5.000,00 kuna prebace na Udrugu branitelja.

Što se tiče izrade suncobrana podržavam projekt i predlažem da se isto riješi kao i kod prijedloga za edukaciju, da se sredstva rebalansom proračuna osiguraju. Predlažem da se taj projekt sprovede zajedno sa našim Povjerenstvom za razvoj ruralnog turizma i Županijskim uredom za poljoprivredu“.

Član Vijeća Srećko Županić iznio je :

„Podržavam prijedlog da se Udruzi branitelja proširi financijska mogućnost i ako je situacija sa penzionerima takva, predlažem možda bi se i za njih još nešto sredstava moglo naći“.

U daljnjoj raspravi sudjelovali su članovi Vijeća : Dubravko Zavrtnik, Ivan Kliček.

Predsjednik Općinskog vijeća Zdravko Pizek :

„Dajem na glasovanje prijedlog Proračuna Općine Vidovec za 2015. godinu, s time da smo definirali prijedloge s kojima se načelnik kao predlagatelj proračuna složio, znači da se u Proračunu poveća stavka za 5.000,00 kuna za Udrugu branitelja i vidjeti da se osiguraju sredstva za prijedloge članova Vijeća Nadice Cafuk i Dubravka Zavrtnik za izradu suncobrana i za edukaciju pesticidima i vidjeti još za Umirovljenike prilikom rebalansa proračuna . Tko je za takav prijedlog?

Tko je za : 10 članova Vijeća

Tko je protiv : 0

Ima li suzdržanih : 1 član Vijeća

**Predsjednik Općinskog vijeća Zdravko Pizek konstatirao je da je takav prijedlog usvojeni sa 10 glasova od 11 prisutnih članova Općinskog vijeća.**

**Točka 7.**

**Prijedlog Projekcija Proračuna za 2016. i 2017. godinu**

**Točka 8.**

**Prijedlog Plana razvojnih programa Općine Vidovec**

**za razdoblje od 2015. do 2017. godine**

**Točka 10.**

**Program održavanja komunalne infrastrukture na području općine Vidovec**

**za 2015. godinu**

**Točka 11.**

**Program gradnje objekata i uređaja komunalne infrastrukture**

**na području općine Vidovec za 2015. godinu**

**Točka 12.**

**Program javnih potreba u društvenim djelatnostima Općine Vidovec za 2015. godinu**

Predsjednik Općinskog vijeća Zdravko Pizek predložio je da se Točke 7.,8.,10.,11. i 12. objedine i tako raspravlja i glasuje.

Tko je za : 11 članova Vijeća

Tko je protiv : 0

Ima li suzdržanih : 0

Predsjednik Općinskog vijeća Zdravko Pizek otvorio je raspravu, a nakon što je načelnik Bruno Hranić ukratko obrazložio točke, prijedlozi projekcija, planova i programa stavljeni su na glasovanje.

Tko je za : 9 članova Vijeća

Tko je protiv : 0

Ima li suzdržanih : 2 člana Vijeća

**Predsjednik Općinskog vijeća Zdravko Pizek konstatirao je da su ;**

**Projekcija Proračuna za 2016. i 2017. godinu, zatim**

**Plan razvojnih programa Općine Vidovec za razdoblje od 2015. do 2017. godine, Program održavanja komunalne infrastrukture na području općine Vidovec za 2015. godinu,**

**Program gradnje objekata i uređaja komunalne infrastrukture na području općine Vidovec za 2015. godinu i**

**Program javnih potreba u društvenim djelatnostima Općine Vidovec za 2015. godinu usvojeni sa 9 glasova od 11 prisutnih članova Općinskog vijeća.**

**Točka 9.**

**Prijedlog Odluke o izvršavanju Proračuna**

**Općine Vidovec za 2015. godinu**

Predsjednik Općinskog vijeća Zdravko Pizek otvorio je raspravu vezanu uz prijedlog Odluke o izvršavanju Proračuna Općine Vidovec za 2015. godinu.

Načelnik Bruno Hranić podnio je kratko pojašnjenje u vezi prijedloga Odluke.

U raspravu uključila se članica Vijeća Nadica Cafuk, osvrnula se na Projekciju Proračuna i postavila pitanje u vezi prihoda poslovanja. Načelnik Bruno Hranić podnio je odgovor.

Predsjednik Općinskog vijeća Zdravko Pizek prijedlog Odluke stavio je na glasovanje.

Tko je za : 9 članova Vijeća

Tko je protiv : 0

Ima li suzdržanih : 2 člana Vijeća

**Predsjednik Općinskog vijeća Zdravko Pizek konstatirao je da je Odluka o izvršavanju Proračuna Općine Vidovec za 2015. godinu usvojena sa 9 glasova od 11 prisutnih članova Općinskog vijeća.**

**Točka 13.**

**Prijedlog 1. Izmjene i dopune financijskog plana**

**Dječjeg vrtića „Škrinjica“ za 2014. godinu**

Prve Izmjene i dopune financijskog plana Dječjeg vrtića „Škrinjica“ za 2014. godinu obrazložila je članica Vijeća ujedno i predsjednica Upravnog vijeća Dječjeg vrtića „Škrinjica“ Martina Bistrović.

Predsjednik Općinskog vijeća Zdravko Pizek otvorio je raspravu, a kako se nitko nije javio, stavio je prijedlog 1. Izmjene i dopune financijskog plana Dječjeg vrtića „Škrinjica“ za 2014. godinu na glasovanje.

Tko je za : 8 članova Vijeća

Tko je protiv : 0

Ima li suzdržanih : 3 člana Vijeća

**Predsjednik Općinskog vijeća Zdravko Pizek konstatirao je da su 1. Izmjene i dopune financijskog plana Dječjeg vrtića „Škrinjica“ za 2014. godinu usvojene sa 8 glasova od 11 prisutnih članova Općinskog vijeća.**

**Točka 14.**

**Prijedlog Financijskog plana Dječjeg vrtića „Škrinjica“ za 2015. godinu**

**Točka 15.**

**Prijedlog Projekcija financijskog plana Dječjeg vrtića „Škrinjica“**

**za 2016. i 2017. godinu**

Predsjednik Općinskog vijeća Zdravko Pizek predložio je da se Točke 14. Prijedlog Financijskog plana Dječjeg vrtića „Škrinjica“ za 2015. godinu i Točka 15. Prijedlog Projekcija financijskog plana Dječjeg vrtića „Škrinjica“ za 2016. i 2017. godinu objedine i otvorio raspravu.

Predsjednik Općinskog vijeća Zdravko Pizek stavio je prijedlog Financijskog plana Dječjeg vrtića „Škrinjica“ za 2015. godinu i prijedlog Projekcija financijskog plana Dječjeg vrtića „Škrinjica“ za 2016. i 2017. godinu na glasovanje.

Tko je za : 8 članova Vijeća

Tko je protiv : 0

Ima li suzdržanih : 3 članova Vijeća

**Predsjednik Općinskog vijeća Zdravko Pizek konstatirao je da je Financijski plan Dječjeg vrtića „Škrinjica“ za 2015. godinu i Projekcija financijskog plana Dječjeg vrtića „Škrinjica“ za 2016. i 2017. godinu usvojeni sa 8 glasova od 11 članova Općinskog vijeća.**

**Točka 16.**

**Prijedlog Odluke o odabiru osobe**

**kojoj će se povjeriti obavljanje komunalne djelatnosti**

**čišćenja snijega na području Općine Vidovec na temelju ugovora**

Načelnik Bruno Hranić podnio je obrazloženje u vezi predložene Odluke o odabiru osobe kojoj će se povjeriti obavljanje komunalne djelatnosti čišćenja snijega na području općine Vidovec, a na temelju provedenog postupka prikupljanja ponuda za obavljanje ove komunalne djelatnosti i na temelju pisanog ugovora.

Na kraju izlaganja iznio je : “Predlažem ovom Vijeću da se sukladno Odluci potpiše ugovor sa firmom Niskogradnja i nadzor Veselnik iz Cestice, Kolarovec 8 maja 18, prema ponuđenim cijenama“.

U raspravi sudjelovali su : članica Vijeća Nadica Cafuk, načelnik Bruno Hranić i predsjednik Vijeća Zdravko Pizek

Predsjednik Općinskog vijeća Zdravko Pizekstavio je na glasovanje prijedlog Odluke o odabiru Niskogradnje Veselnik kojoj će se povjeriti obavljanje komunalne djelatnosti čišćenja snijega na području Općine Vidovec na temelju ugovora.

Tko je za : 11 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o odabiru osobe kojoj će se povjeriti obavljanje komunalne djelatnosti čišćenja snijega na području Općine Vidovec na temelju ugovora usvojena jednoglasno sa 11 glasova od 11 prisutnih članova Općinskog vijeća.**

**Točka 17.**

**Razno.**

**Načelnik Bruno Hranić** :

„Predlažem da se donese odluka o kupnji kuće u Tužnom za vinski podrum prema procijenjenoj vrijednosti vještaka cca 150.000,00 kuna te da možemo potpisati ugovor sa 01.01.2015. i da se vlasnicima isplati kroz 3-4 rate, da možemo krenuti sa izradom projektne dokumentacije“.

Predsjednik Vijeća Zdravko Pizek stavio je takav prijedlog na glasovanje.

Tko je za : 10 članova Vijeća

Tko je protiv : 0

Ima li suzdržanih : 1 član Vijeća

**Prijedlog je usvojeni sa 10 glasova od 11 prisutnih članova Vijeća.**

**Načelnik Bruno Hranić:**

„Predlažem da se donese odluka da se kod uređivanja nerazvrstanih cesta asfaltira do granica katastarskih čestica ukoliko je dio čestice u općini Vidovec. S obzirom na nepoklapanje karti geoportala i GIS-a u Zavodu za prostorno uređenje nam je rečeno da sada kod izmjene plana prostornog uređenja to uskladimo da ne bude više problema jer se ne poklapaju granice općina sa granicama katastarskih čestica. U razgovoru sa Općinom Beretinec, Općinom Maruševec i Gradom Ivanec prijedlog je da se ubuduće granice općina određuju po granicama katastarskih čestica, a ne da se neke čestice sijeku, kao što imamo slučaj da je pol čestice u jednoj općini, a pol u drugoj. Nije naša krivica, ali prijedlog Zavoda je takav i trebalo bi riješiti da kod asfaltiranja nemamo više takvih problema“.

Predsjednik Vijeća Zdravko Pizek stavio je prijedlog načelnika Brune Hranića na glasovanje.

Tko je za : 11 članova Vijeća

Tko je protiv : 0

Ima li suzdržanih : 0

**Prijedlog je jednoglasno usvojen.**

**Načelnik Bruno Hranić :**

„Imamo problem koji se dugo godina javlja, radi se o sudskom sporu vezan uz put u Zamlači u koji su uključene obitelji Orsag, Težak, Rožić i ostali.

Uputili su zahtjev da se Općina uključi u taj spor, po mojem prijedlogu Općina nema neki pravni interes da se u to miješa. Za sada je sudski postupak završen na Županijskom sudu, donesena je odluka u korist obitelji Težaka, obitelj Orsag je izgubila spor. Navodno je nekad postojao put, ali prema povijesnim izvadcima taj se put ne spominje. Situacija je jako teška, međuljudski odnosi su narušeni, jednoj kući nema prilaza niti s jedne strane, a zazidani je zid kao ograda pa je zapriječen prolaz. Obzirom da nemam informacije, prema zatraženim podacima iz katastra i gruntovnice da je tu bio javni put, prijedlog je da Općinsko vijeće donese odluku o tome da li postoji neki pravni interes Općine u rješavanju spora“.

Predsjednik Vijeća Zdravko Pizek otvorio je raspravu.

U raspravi sudjelovali su članovi Vijeća : Nadica Cafuk, Dubravko Zavrtnik i predsjednik Vijeća Zdravko Pizek

Na temelju iznijetih mišljenja članova Vijeća, predsjednik Vijeća Zdravko Pizek predložio je da se definira odgovor u smislu da nije u našoj ingerenciji rješavanje takvih pravnih slučajeva i budući se radi o dugogodišnjem sudskom sporu da smatramo da bi to i sud trebao riješiti i da je pozivamo na zajedničko mirno rješavanje spora.

**Prijedlog je usvojeni jednoglasno.**

**Načelnik Bruno Hranić :**

„Imali smo velike poplave na našem području i Povjerenstvo za procjenu šteta od elementarnih nepogoda odradilo je veliki posao, procijenjena šteta na usjevima iznosi 15 mil. kuna, a 1,5 mil. kuna šteta je procijenjena na stambenim objektima.

Najveći dio poslova odradili su Ivan Benček i Dubravko Zavrnik u odnosu na ostale članove Povjerenstva koji i nisu baš bili aktivni, uz predsjednicu koliko je stigla uz svoj posao.

Obzirom da su i Ivan Benček i Dubravko Zavrtnik odradili najveći dio od obilaska terena i izrada tabela za svakog prijavitelja sukladno zakonu i u roku od mjesec dana, predlažem da im se isplati naknada za obavljeni posao, s time da Ivan Benček već duže vremena radi na projektu kanalizacije jer smo morali imenovati osobu prema uputama Varkom-a, a gospodin Benček je te struke pa smo zadužili njega i angažirani je i na projektu Strategije razvoja općine Vidovec koju radimo u suradnji sa Varaždinskom županijom i Azrom.

Dubravko Zavrtnik osim Povjerenstva za elementarne nepogode angažirani je i u Povjerenstvu na projektu koji se radi vezan uz Barutanu pa predlažem da se Dubravku Zavrtnik isplati naknada u iznosu od 2.000,00 kuna/neto, a Ivanu Benčeku 3.500,00 kuna/neto kao naknada za obavljanje navedenih poslova“.

Predsjednik Vijeća Zdravko Pizek stavio je prijedlog načelnika Brune Hranić o isplati naknada na glasovanje.

Tko je za : 8 članova Vijeća

Tko je protiv :0

Ima li suzdržanih: 3 člana Vijeća

**Prijedlog je jednoglasno usvojeni.**

**Načelnik Bruno Hranić:**

„Predlažem da svi članovi povjerenstva, stožera, vijeća i odbora koji se formiraju na nivou Općine imaju pravo na naknadu u iznosu od 150,00 kuna kao i članovi Općinskog vijeća po održanoj sjednici“.

U raspravi sudjelovali su članovi Vijeća : Srećko Županić, Nikola Pozder, zamjenica načelnika Dubravka Rog

**Načelnik Bruno Hranić:**

„Predlažem da se danas donese odluka o oslobađanju domaćinstva operativnih vatrogasaca plaćanja komunalne naknade prema istom principu kao i za komunalni doprinos znači na osnovu potvrde i popisa predsjednika Vatrogasne zajednice Općine.

**Član Vijeća Nikola Pozder :**

„Ja bi se nadovezao na prijedlog načelnika Brune Hranić o komunalnoj naknadi i predlažem da se u obzir uzme kompletna operativna postrojba“.

Predsjednik Vijeća Zdravko Pizek najprije je stavio na glasovanje prvi prijedlog načelnika Brune Hranić o naknadama u iznosu od 150,00 kuna.

Tko je za : 8 članova Vijeća

Tko je protiv : 1član Vijeća

Ima li suzdržanih : 2 člana Vijeća

**Prijedlog je usvojeni sa 8 glasova od 11 prisutnih članova Vijeća.**

Nakon toga, na glasovanje stavljen je prijedlog o oslobađanju komunalne naknade domaćinstava operativnih vatrogasaca za 2015. godinu.

**Članovi Vijeća jednoglasno su prihvatili takav prijedlog, ali da bi se takav postupak mogao provesti, prema uputama stručnih službi JUO Općine za sljedeću sjednicu Vijeća pripremiti će se prijedlog odluke o izmjeni i dopuni Odluke o komunalnoj naknadi.**

**Član Vijeća Dubravko Zavrtnik :**

„Pošto sam u Povjerenstvu za elementarnu nepogodu i prilikom obilaska domaćinstva koja su bila poplavljena, zamoljen sam od jedne gospođe da postavim pitanje na sjednici Vijeća vezano uz potok koji ide uz OŠ Vidovec. Radi se o tome da prilikom bujica voda predstavlja opasnost za djecu, pa sam zamoljen da se sa istim upozna Vijeće i da se na neki način pokuša zaštititi “.

**Načelnik Bruno Hranić :**

„Imali smo velike probleme sa poplavom, znamo da se Plitvica prije dvije godine regulirala, da smo uspjeli i kanal Zamlača-Peko izregulirati, a sljedeće godine predviđeno je sa Hrvatskim vodama nastavak uređenja kanala od Zamlače do Krkanca i nastavak prema Domitrovcu pa će biti obuhvaćeni i ovaj dio. Za taj dio napravljen je plan regulacije sa Hrvatskim vodama znači od Krkanca do Domitrovca, taj dio tog kanala će se posebno regulirati, zazidat će se kamene škarpe, a prije će se morati izregulirati i Črna mlaka i onda nastavak od Zamlače do Krkanca tako da će potrajati do 2016. godine“.

Na kraju sjednice Općinskog vijeća načelnik Bruno Hranić zamolio je članove Vijeća da dostave svoje slike radi uređivanja web stranice.

Predsjednik Vijeća Zdravko Pizek zaključio je 12. sjednicu Općinskog vijeća Općine Vidovec u 21sati.

Općinsko vijeće Općine Vidovec

Predsjednik

Zdravko Pizek

Zapisničarka

Andreja Peharda